Përdorimi i kamerave trupore nga policia
Kamera të mbartura në trup kanë efekte pozitive, por edhe kosto për policinë
Dhuna e ditëve të fundit në Baltimorë të shtetit Maryland, pason incidente në të gjithë vendin gjatë muajve të fundit kur policia është akuzuar për sjellje të parregullt. Si pasojë e këtyre akuzave, departamentet e policisë dhe grupet e të drejtave civile kanë bërë thirrje që oficerët e policisë të mbajnë kamera në trup që regjistrojnë aktivitetet e tyre. Ka megjithatë shumë pikëpyetje për kostot e këtyre sistemeve të kamerave, për mënyrën si do të menaxhohen pamjet që ato regjistrojnë, si dhe për kufizimet që ato kanë. Shefi i policisë së Hjustonit, Charles McClelland, mbështet përdorimin e kamerave të trupit, por shton se ato mbartin edhe probleme: Gjatë dy viteve të fundit, Departamenti i Policisë në Hjuston ka eksperimentuar me kamerat, me rreth 100 oficerë të tjerë që i testojnë çdo ditë. Por, zoti McClelland thotë se vendosja e kamerave tek mijëra oficerë policie, dhe më tej menaxhimi i pamjeve filmike që ato prodhojnë, ka një kosto të lartë: Dhe pamjet mundet të tregojnë vetëm një kënd të kufizuar të çdo incidenti. Kamerat e mbartura në trup nga policët ofrojnë zakonisht një kënd pak më të gjerë të pamjeve. Por, siç thotë zoti McClelland, ato megjithatë nuk mbulojnë gjithçka: Shumica e policëve që i kanë mbajtur këto kamera, këtu dhe në qytete të tjera, janë në favor të përdorimit të tyre. Rita Watkins, drejtore ekzekutive e Institutit të Menaxhimit të Zbatimit të Ligjit në Texas, thotë se ka kërkesa nga kudo për këto kamera: Ajo thotë se edhe ekspertët ligjorë po shqyrtojnë se si duhen trajtuar fotot dhe videot e marra prej qytetarëve: Por, ka shqetësime për atë çfarë ndodh nëse një video zhduket ose deformohet: Ai thotë se një problem i tillë teknik mund të shkaktonte trazira si në qytetin Baltimorë, ku ka tashmë mosbesim ndaj policisë. Zoti McClelland gjithashtu ka shqetësimin se do të zhduket komunikimi rutinë ndërmjet policëve dhe qytetarëve për shkak të këtyre kamerave: Ai thotë se kamerat trupore kanë të mirat e tyre, por se mund të krijojnë edhe një kosto të madhe financiare për policinë, pasi këto lloj paisjesh zhvillohen shumë shpejt dhe duhen ndërruar shpesh me paisje më të mira dhe më të reja.